burgasdotpro/wikipedia huggingface dataset:
Eleonóra Portugalská

Eleonóra Portugalská (* 18. august 1434, Torres Vedras, Portugalsko – † 3. august 1467, Viedenské Nové Mesto, Rakúsko) bola portugalská infantka, dcéra portugalského kráľa Eduarda I. a Eleonóry Aragónskej.
Keď Eleonóra v roku 1451 dostala ponuku na sobáš s rímskym kráľom Fridrichom III. Habsburským, do Lisabonu sa doniesol pápežov výrok, že chce kráľa v Ríme korunovať za cisára a jeho manželku na cisárovnú.
Takto mohla Eleonóra zaujať najvyššie postavenie medzi ženami v Európe a údajne vyhlásila, že "„chce Fridricha a nikoho iného!“" Odmietla tak francúzskeho následníka trónu (budúci Ľudovít XI.). 
16. marca 1452 sa Eleonóra v Ríme stala Fridrichovou manželkou a o tri dni neskôr bola korunovaná za cisárovnú.
Manželstvo však nebolo práve šťastné. Bohatá princezná si vzala chudobného cisára, ktorý by mohol byť jej otcom. Fridrich sa uzatváral do seba a bádal v "„tajomstvách života“", kým Eleonóra mala pocit, že cisár by mal reprezentovať a vládnuť. Aj prostredie v Lisabone a na nemeckých hradoch bolo dosť odlišné.
Po manželovom boku bola dokonca zajatá na viedenskom zámku (mocenské spory Fridricha a jeho brata Albrechta VI.) na prelome rokov 1463 - 1464, kedy povzbudzovala svojho manžela a vyjednávala so vzbúrencami.
Cisárovná zomrela v roku 1467 na infekciu tráviaceho traktu, jej manžel sa už neoženil.
Deti.
Z manželstva s Fridrichom sa narodilo päť detí:
Mária Jozefína Bavorská

Mária Jozefína Bavorská (* 30. marec 1739, Mníchov, Bavorsko – † 28. máj 1767, Viedeň, Rakúsko) bola manželka cisára Jozefa II. a cisárovná Rímskonemeckej ríše.
Pôvod.
Mária Jozefína pochádzala z rodu Wittelsbachovcov, bola dcérou cisára Karola VII. Bavorského a Marie Amálie Habsburskej, dcéry Jozefa I. Habsburského.
Svadba.
Mária Jozefína bola vybratá ako vhodná manželka pre Jozefa, syna Márie Terézie a cisára Františka I. Štefana Lotrinského. Budúci manželia boli príbuzní, ich matky boli dcérami bratov Karola VI. a Jozefa I. Tí boli synmi cisára Leopoda I.
Jozef sa po skorej smrti svojej prvej manželky Izabely Parmskej, ktorú veľmi miloval, i keď ona jeho city neopätovala, ženiť nechcel. Jeho matka Mária Terézia si však nový sobáš s bavorskou princeznou priala, a preto na Jozefa, ktorému sa Mária Jozefína nepáčila, naliehala.
Dvojročné manželstvo.
Svadba medzi 26-ročnou princeznou a mladým vdovcom sa uskutočnila 13. januára 1765 v Mníchove. O pol roka zomrel Jozefov otec a mladí manželia sa tak stali panovníkmi Svätej ríše rímskej.
Manželstvo s Jozefom II., ktoré trvalo dva roky, nebolo šťastné a asi ani nebolo naplnené. Jozef sa svojej manželke vyhýbal a jeho komnaty boli od jej vzdialené. Keď v roku 1767 Mária Jozefína ochorela na kiahne, ktorým podľahla i Jozefova prvá manželka, ani sa neobťažoval ju navštíviť. Rovnaká choroba sa prejavila i u jej svokry Márie Terézie, ktorá ju však, na rozdiel od Márie Jozefíny, prekonala.
Bola pochovaná v Cisárskej hrobke vo Viedni, manžel sa pohrebu nezúčastnil.
Ešte jeden raz hrala nemilovaná cisárovná v živote svojho manžela rolu, keď v roku 1778/1779 vzniesol neoprávnený nárok na Bavorské kurfirstvo.
Zoznam manželiek panovníkov Rímsko-nemeckej ríše

Zoznam manželiek panovníkov Rímsko-nemeckej ríše zahŕňa franské kráľovné a manželky cisárov Svätej ríše rímskej, od roku 843 do zániku ríše v roku 1806. Franská ríša bola rozdelení Verdunskou zmluvou z roku 843 na tri časti.
Z ríše Východofranskej (pozri mapu), ktorá pripadla Ľudovítovi II. Nemcovi, vznikla roku 962 (korunováciou Otta I. Veľkého na cisára) Svätá ríša rímska a neskôr Svätá ríša rímska národa nemeckého (od r. 1519).
Pre prehľadnosť je použité chronologické radenie a podľa dynastií vládnucich v Svätej ríši rímskej.
Ľudový front za oslobodenie Palestíny

Ľudový front za oslobodenie Palestíny (jazykovo nesprávne: "Ľudový front pre oslobodenie Palestíny"; , skr. PFLP z angl. "Popular Front for the Liberation of Palestine" ) je marxisticko-leninistická, sekulárna, nacionalistická palestínska politická a polovojenská organizácia.
Vznikla v roku 1967 krátko po Šesťdňovej vojne spojením troch menších palestínskych odbojových skupín po iniciatíve doktora Georgea Habaša, ktorý sa stal následne jej dlhoročným lídrom. V r. 1968 sa "PFLP" pripojila k Organizácii pre oslobodenie Palestíny a po hnutí Fatah sa stala jej druhou najsilnejšou frakciou. Na rozdiel od miernejšieho "Fatahu" však "PFLP" zastáva radikálnejší postoj k riešeniu palestínskej otázky a dvojštátne urovnanie izraelsko-palestínskeho konfliktu odmietala až do r. 1999, následne sa pridala k spolupráci s palestínskou samosprávou.
Organizácia sa od konca 60. do konca 70. rokov dopustila vyše desiatky väčších teroristických akcii, mnohé uskutočnila v zahraničí. Išlo predovšetkým o únosy lietadiel a bombové útoky. Organizácia úzko spolupracovala a mnohé svoje akcie koordinovala s viacerými zahraničnými ultraľavicovými organizáciami ako napr. s RAF, či Japonskou červenou armádou, medzi jej spolupracovníkov patril aj známy medzinárodný terorista Šakal. Počas druhej intifády spustilo militantné krídlo "PFLP", nazývané "Brigády Abu Ali Mustaphu", ďalšiu vlnu teroristických aktivít, pričom tentokrát pri útokoch používali hlavne samovražedných atentátnikov. Celkovo si tieto útoky vyžiadali vyše desať obetí, posledný sa udial v r. 2004.
Organizácia je v súčasnosti považovaná za teroristickú vládou USA a Európskou úniou.
Mashona Washingtonová

Mashona Washingtonová (* 31. máj 1976) je súčasná americká profesionálna tenistka.
Kevin Anderson (tenista)

Kevin Anderson (* 18. máj 1986) je súčasný juhoafrický profesionálny tenista.
Kevin Anderson

Kevin Anderson môže byť:
Brendan Evans

Brendan Evans (* 8. apríl 1986) je súčasný americký profesionálny tenista.
Mike Powell (atlét)

 
 
 
 
 
Michael Anthony Powell známy aj pod menom Mike Powell (* 10. november 1963, Philadelphia) je bývalý americký atlét, ktorý získal na Olympijských hrách dve strieborné medaily v skoku do diaľky. Pamätné sú jeho súboje s Carlom Lewisom. Je držiteľom svetového rekordu v skoku do diaľky výkonom 8,95 m.
Vrcholové podujatia.
Soul 1988.
Na Letných olympijských hrách 1988 v Soule získal v disciplíne skok do diaľky striebornú medailu výkonom 8,49 m. Túto súťaž vyhral Carl Lewis, ktorý skočil 8,72 m. Powell skočil svoj najlepší pokus v tretej sérii.
Tokio 1991.
Na Majstrovstvách sveta 1991 v Tokiu získal zlatú medailu v novom svetovom rekorde, 8,95 m. Táto súťaž bola divácky veľmi pútavá. Jeho súperovi Carlovi Lewisovi sa darilo. V prvej sérii skočil 8,68 m, v druhej mal neplatný pokus, v tretej 8,83 m (čo bolo len 7 cm za svetovým rekordom), v štvrtej o jeden centimeter zlepšil svetový rekord Boba Beamona - 8,91 m, ale pre silnú podporu vetra nebol platný, ale do výsledku súťaže sa počítal. Powell v štvrtej sérii mal neplatný pokus a jeho najlepší skok bol dovtedy 8,54 m. Lewis v piatej sérii skočil 8,87 m a Mike Powell utvoril nový svetový rekord výkonom 8,95 m. Lewis sa v šiestej sérii nezlepšil (8,84 m) a Powell sa stal majstrom sveta.
Barcelona 1992.
Na olympijskú súťaž nastupoval ako súčasný držiteľ svetového rekordu, ktorý skočil na Majstrovstvách sveta pred rokom v Tokiu. Vo finále opäť prehral s Carlom Lewisom, tentoraz len o 3 cm. Do poslednej série mal najlepší skok 8,53 m, no v poslednej sérii sa zlepšil na 8,64 m, ale ani to mu nestačilo na Lewisov pokus (8,67 m), ktorý skočil v prvej sérii. Powell skončil napokon druhý.
Cristina Casandrová

Cristina Casandrová za slobodna Cristina Ilocová (* 1. február 1977, Zalău) je rumunská atlétka, ktorá venuje behu na 3 000 metrov stíplčejs.
Vrcholové podujatia.
Peking 2008.
Na Letných olympijských hrách 2008 v Pekingu skončila v behu na 3 000 metrov stíplčejs žien na 5. mieste časom 9:16,85 min, čo bol jej osobný rekord.
Christian Olsson

 
 
 
 
 
 
Christian Olsson (* 25. január 1980, Göteborg) je švédsky atlét, ktorý sa venuje trojskoku. Na Olympijských hrách získal jednu zlatú medailu.
Archie Hahn

 
 
 
Charles Archibald Hahn známy aj pod menom Archie Hahn (* 14. september 1880, Dodgeville, Wisconsin, USA – † 21. január 1955, Charlottesville, Virgínia) bol americký atlét, ktorý sa venoval šprintérskym tratiam. Je trojnásobný olympijský víťaz. Ako prvý atlét v histórii olympijských hier získal "bežecké double" na trati 100 a 200 metrov.
Na Letných olympijských hrách 1904 získal tri zlaté medaily. V behu na 60 metrov vyhral časom 7,0 s, v behu na 100 m 11,0 s a v behu na 200 m časom 21,6 s.
Po skončení kariéry profesionálneho šprintéra sa stal trénerom a napísal knihu "How to sprint".
Vonkajší obchvat mesta Záhreb

Vonkajší obchvat mesta Záhreb () je plánovaná, zatiaľ neočíslovaná diaľnica v Chorvátsku, ktorá vytvorí súvislý vonkajší obchvat hlavného mesta Záhreb, ktorý bude merať 101 km a bude sa križovať postupne s diaľnicami A2, A3, A1, A11, A3 a A4. Výrazne sa tak odľahčí doprava na terajšom "vnútornom" obchvate, ktorý tvoria diaľnice A2, A3 a A4.
V decembri 2010 bol plánovaný obchvat rozdelený na tri úseky "Pojatno-Horvati", "Horvati-Ivanić Grad" a "Ivanić Grad-Zelina", ktoré boli zadané inžinierskym spoločnostiam na vypracovanie podkladov pre potreby budúcej výstavby.
Ralph Craig

 
 
Ralph Cook Craig známy aj pod menom Ralph Craig (* 21. jún 1889, Detroit, Michigan USA – † 21. júl 1972, Lake George, New York,) bol americký atlét, ktorý sa venoval šprintérskym vzdialenostiam. Bol dvojnásobným olympijským víťazom. Ako druhý atlét v histórii olympijských hier získal 'bežecké double" na trati 100 a 200 metrov.
Na Letných olympijských hrách 1912 v Štokholme získal dve zlaté medaily. V behu na 100 m 10,8 s a v behu na 200 m časom 21,7 s.
Giuseppe Gibilisco

 
 
 
Giuseppe Gibilisco (* 5. január 1979, Siracusa, Taliansko) je taliansky atlét, ktorý sa venuje skoku o žrdi. Je majstrom sveta v tejto disciplíne z roku 2003.
Vrcholové podujatia.
Paríž 2003.
Na Majstrovstvách sveta v atletike 2003 v Paríži získal zlatú medailu výkonom 5,90 m. Takýto výsledok pred začiatkom súťaže nikto nečakal. Vyhral vo vtedajšom národnom rekorde.
Kelly Sothertonová

 
 
 
 
 
Kelly Sothertonová (* 13. november 1976, Newport) je britská atlétka, ktorá sa venuje sedemboju.
OOP

OOP môže byť:
Jasovská planina

Jasovská planina je geomorfologický podcelok Slovenského krasu. Zaberá jeho najvýchodnejšiu časť.
Polohopis.
Podcelok zaberá východnú časť Slovenského krasu a v rámci krajinného celku susedí na západe so Zádielskou planinou, oddelenou hlbokou dolinou Hájskeho potoka. Južným smerom leží Košická rovina, východným Medzevská pahorkatina, oba podcelky Košickej kotliny. Severným smerom nadväzujú Volovské vrchy s podcelkom Pipitka, ktorý oddeľuje potok Teplica.
Geomorfológia.
Planina má pomerne kompaktný tvar s rozmermi 16 × 10 km. Potok Miglinc, ktorý pramení v jej centrálnej časti svojou pomerne hlbokou dolinou planinu rozčleňuje na jej väčšiu severnú a menšiu južnú časť. Planina je uklonená od severu k juhu, kde dosahuje nadmorskú výšku aj pod 600 m. Najvyšším bodom planiny je kóta Železná brána (), v južnej časti planiny je to Vysoká ().
Geológia.
Z hľadiska krasovatenia sú podmienky na Jasovskej planine rovnaké ako na ostatných planinách Slovenského krasu. Viazané sú na vápence budujúce podstatnú časť silicika. Aj napriek tomu je počet povrchových a podpovrchových krasových foriem nižší ako inde. Pri obci Jasov sa nachádza sprístupnená Jasovská jaskyňa.
Osobitosťou je brázda Miglinca, ktorá sa vyvinula na siliciklasitckých horninách verfénskeho súvrstvia.
Rastlinstvo.
Oblasť pokrývajú sekundárne lesy a pasienky.
Souleymane Fall

Souleymane Fall (* 19. jún 1974, Dakar, Senegal) je bývalý senegalský futbalový obranca. 
Na Slovensku sa stal známym počas pôsobenia v Spartaku Trnava. V roku 2006 sa rozlúčil s aktívnou kariérou v drese FC Spartak Trnava, no v roku 2011 sa k futbalu vrátil, keď sa dohodol na pôsobení v ŠK Modranka.
Dôvera

Dôvera alebo dôverovanie je viera či spoliehanie, alebo presnejšie predpoklad, že vývoj (pri existencii alternatív konania) bude mať kladný alebo očakávaný vývoj, prípadne očakávanie od osoby alebo organizácie, že ich budúce konanie sa bude pohybovať v rámci spoločných hodnôt alebo morálnych predstáv. 
Vec alebo osoba, ktorej sa dá dôverovať či veriť, sa označuje ako hodnoverná, vierohodná, kredibilná alebo dôveryhodná. Osoba, ktorá zradila dôveru či sľub, sa nazýva vierolomná.
Energetické telo

Energetické telo (iné názvy: vibračné pole, jemné telo, biopole, aurálne pole [resp. ako príslušný "svetelný" prejav aj aura]) je v niektorých náboženstvách, parapsychológii, mystike a podobne útvar okolo tela (často aj akéhokoľvek predmetu), ktorý sa interpretuje ako jemné energetické "vyžarovanie", "pole" alebo podobne. Za jeho prejav sa často pokladá aura a často sa uvádza, že sa toto pole skladá z viacerých ďalších "tiel", "vrstiev", "úrovní" a podobne. Je to spravidla akýsi opak hmotného tela, jeho obal. Podrobnosti i označenia sa líšia podľa odboru či náboženstva.
Car-puška

Car-puška (; puška znamená po rusky delo) je veľkokalibrové delo (bombarda) vyrobené v roku 1586 v Moskve zbrojmajstrom Andrejom Čochovom pre cára Fiodora I.. Svojim kalibrom je to najväčšie delo na svete. Kanón nikdy nevystrelil. Jeho dĺžka je 5,34 m, hmotnosť 39,312 ton a kaliber 890 mm. Vyrobené je z bronzu. Gule umiestnené okolo dela boli odliate v roku 1834, vážia 1,97 ton. Pôvodné gule o hmotnosti približne 800 kg sa nezachovali. Delo bolo istú dobu zapísané v Guinessovej knihe rekordov ako najväčšie delo na svete. Cez druhú svetovú vojnu ho prekonala iba dvojica nemeckých kanónov Schwerer Gustav a Dora, ktoré mali síce menší kaliber (800 mm) ale boli podstatne väčšie, každý vážil až 1 350 ton.
V súčasnosti je umiestnené na Ivanovskom námestí v Kremli v Moskve ako historická pamiatka a atrakcia pre turistov. 
Delo je zdobené reliéfom a troma nápismi, na pravej strane je vyobrazený cár Fiodor I. na koni s korunou a žezlom. Od tohoto vyobrazenia sa odvodzuje aj pomenovanie kanóna - „Car-puška“.
História.
Delo bolo uliate z bronzu v roku 1586 ruským majstrom Andrejom Čochovom v moskovskej manufaktúre na objednávku ruského cára Fiodora I.. Pôvodne malo delo slúžiť na obranu Moskvy pred votrelcami a bolo umiestnené ako súčasť opevnenia na Červenom námestí, na mieste zvanom v ruštine „Lobnoje mesto“. Do bojov však delo nikdy nezasiahlo. Dekoratívne lafety s ornamentami a delové gule boli vyrobené v roku 1835 v Petrohrade. V 18. storočí bola car-puška premiestnená do Moskovského kremľa, aby slúžilo ako vojenský historický pamätník. Najprv bolo delo umiestnené na dvore Arzenálu, počas sovietskej éry (v 60. rokoch 20. storočia) bolo premiestnené pri výstavbe Zjazdového paláca pred Kostol Dvanástich apoštolov. 
V roku 1980 bolo delo reštaurované sovietskymi odborníkmi v meste Serpuchov a podrobené viacerým analýzam. Z výsledkov vyplynulo, že delo bolo určené pre kamenné gule s hmotnosťou okolo 800 kg a s najväčšou pravdepodobnosťou z neho vystrelili len jediný raz. Liatinové gule umiestnené pri dele by sa v dele nedali použiť. 
Kópie „Car-pušky“.
V roku 2001 bola na objednávku moskovskej radnice v strojárskej továrni v ruskom meste Iževsk vyrobená kópia Car-pušky z liatiny (hmotnosť 42 ton, kaliber 890 mm), ktorá bola darovaná ukrajinskému mestu Doneck. Delo bolo v máji 2001 umiestnené pred tamojšiu radnicu.
Druhá kópia cárskeho dela bola zhotovená v roku 2007 pre mesto Joškar-Ola, hlavné mesto Marijska (jedna z republík Ruskej federácie). Pri príležitosti 87. výročia vzniku republiky bola vzácna replika dela umiestnená na novom námestí pred budovou národnej galérie.
Googolplexplex

Googolplexplex alebo googolplexian je to 10googolplex = 101010100 = jednotka a googolplex núl.
Fiodor I. (Rusko)

Fiodor I. Ivanovič (* 1557 – † 1598) bol ruským cárom v rokoch 1584 - 1598. Fiodor bol synom Ivana IV.. Skutočnú moc mal ale Boris F. Godunov, bývalý radca jeho otca Ivana IV..
Pokec

Pokec môže byť:
Erekcia

Erekcia môže byť:
Stoporenie

Stoporenie môže byť:
Edita Anglická

Edita Anglická (cca 910 /medzi 905 – 912/ – 29. januára 946, Magdeburg) bola jedna z mnohých dcér anglického kráľa Eduarda I. a sobášom aj saská vojvodkyňa, východofranská kráľovná a kráľovná Svätej ríše rímskej.
Z Anglicka na kontinent.
V rámci utuženia vzťahov medzi saským a anglickým dvorom Henrich I. Vtáčnik niekedy v roku 929 rozhodol o vhodnej ženbe svojho syna Otta I. Veľkého. Anglický kráľ Ethelstan vyslal do Kolína pod biskupským dohľadom hneď dve svoje sestry, Editu a Ecgvinu, aby mal Otto na výber. Na jeseň roku 929 bola v Quedlinburgu uzavretá svadba Otta s Editou. Mladšia sestra bola vydatá za saského šľachtica.
Edita po svadbe získala ako "ranný dar" mesto Magdeburg, kde sa mladí manželia aj usadili. Manželstvo bolo pravdepodobne šťastné. Kráľovná venovala Otzovi "nepretržitú starostlivosť" a niekedy mu tiež "trúbila do uší" svoje želania. Porodila dve deti – syna Liudolfa (* 930) a dcéru Liutgard (* 931).
Po otcovej smrti bol Otto korunovaný za cisára a 7. augusta 936 bola v Aachene arcibiskupom z Mainzu korunovaná i Edita za cisárovnu.
Podľa dobových svedectiev mladá kráľovná nemala úplne najlepšie vzťahy so svojou ambicióznou svokrou Matildou (vekový rozdiel medzi oboma ženami bol cca 10 rokov). V spore Matildy s obomi synmi kvôli financiam sa však Edita postavila za svokru.
Podľa mníšky Roswithy z Gandersheimu bola Edita "najlepšia zo všetkých žien". Zomrela ako tridsaťjedenročná a bola pochovaná v kostole kláštora svätého Maurícia, ktorý v roku 937 sama založila.
Vlastnosť

Vlastnosť môže byť:
Vlastníctvo

Vlastníctvo môže byť:
Adela Burgundská

Svätá Adela Burgundská (alebo aj "Adelaida", v nemčine "Adelheid" * 931, Burgundsko† 16. december 999, kláštor Seltz, Alsasko) bola druhá manželka cisára Otta I. Veľkého a jedna z najvýznamnejších stredovekých rímskych cisárovien.
Životopis.
Bola dcérou burgundského kráľa Rudolfa II. a jeho manželky Berty Švábskej. Jej bratom bol burgundský kráľ Konrád III. a prvým manželom taliansky kráľ Lothar II., ktorému bola zasľúbená už v detstve a za ktorého sa vydala v roku 947. Lothar II. bol však už po troch rokoch manželstva († 22. november 950) otrávený a Adela ako mladá žena ovdovela. 
Po ovdovení ju markgrófBerengar z Ivrey (možno zodpovedný za Lotharovu vraždu) držal v zajatí na hrade Garda, lebo ju chcel vydať za svojho syna Adalberta a dosiahnuť tak cez ňu taliansku kráľovskú korunu (podľa langobardskej právnej tradície mohla Adela designovať následníka). Kráľovná však s dcérou Emmou utiekla na hrad Canossa a požiadala o pomoc nemeckého kráľa Otta I. Veľkého, ktorý Berengara porazil a sám sa v roku 951 v Pavii s Adelou oženil. Tento sobáš tak priniesol Ottovi právny nárok na taliansku korunu.
2. februára 962 bola Adela spolu s manželom v Ríme korunovaná za cisárovnu. V talianskej i ríšskej politike mala na manžela veľký vplyv a od jej doby dochádza tiež k nárastu intervencií rímskych kráľovien v kráľovských a cisárskych listinách. Sprevádzala manžela i na talianskych výpravách v rokoch 961 – 965 a 966 – 972.
Adela sa výrazne podieľala na výchove svojho syna Otta II. a i v jeho dospelosti na neho mala veľký vplyv až do druhej polovice 70. rokov, kedy bolo jej postavenie zatienené postavením Ottovej manželky Theophano a Adela sa vzdialila od cisárskeho dvora. V rokoch 975 – 980 sa zdržiavala prevažne v Taliansku a v Burgundsku. Po synovej smrti v roku 983 jej spolu s jej nevestou Theophano a arcibiskupom Willigisom z Mainzu pripadlo poručníctvo nad maloletým dedičom ríše Otom III. Pre nezhody s Theophano síce nakrátko opäť opustila dvor, po jej smrti v roku 991 však znovu prevzala regentstvo. Po Ottovej plnoletosti v roku 994 sa znovu stiahla do ústrania a v posledných rokoch života žila v benediktínskom kláštore Selz, ktorý okolo roku 991 sama založila.
Už jej súčasníci, napríklad Gebert z Aurillacu (neskorší pápež Silvester II.), ju nazývali "mater regnorum", teda "matka kráľovstva". Adela sa angažovala aj v clunyjskom hnutí, v roku 1097 bola svätorečená pápežom Urbanom II..
Manželstvá a deti.
Manželstvo s Lotharom II.:
Manželstvo s Ottom I. Veľkým
Zoznam postáv seriálu Hrdinovia

Nasledujúci zoznam je zoznam fiktívnych postáv seriálu Hrdinovia.
Dogmatika

Dogmatika môže byť:
Webový server

Webový server môže byť:
Všeobecné vlastnosti.
Jednotlivé webové servery sa môžu v rôznych jednotlivostiach značne líšiť. Napriek tomu majú niekoľko spoločných vlastností.
Každý webový server je pripojený k počítačovej sieti a prijíma požiadavky v tvare HTTP. Na základe požiadavky zasiela ako odpoveď požadovanú HTML stránku. Odpoveď obvykle predstavuje nejaký HTML dokument, ale môže to byť i dokument v inom formáte – text, obrázok a pod.
Zdroj poskytovaných informácií.
Webový server má v zásade dve možnosti, ako získavať informácie, ktoré vracia klientom: 
K dynamickému vytváraniu obsahu sa používa množstvo rôznych technológií (Perl, PHP, ASP, ASP.NET, JSP a pod.). Statický obsah je schopný server poskytnúť významne rýchlejšie než dynamický. Na druhej strane pomocou dynamického obsahu je možné poskytnúť omnoho väčší obsah informácií a je možné reagovať i na rôzne „ad hoc“ požiadavky klientov. Preto sa v praxi v mnohých prípadoch oba spôsoby poskytovania obsahu kombinujú – napríklad pomocou cachovania.
Softvér.
Najrozšírenejšie programy, ktoré zabezpečujú službu webového servera, sú:
Adrián Annus

 
 
 
 
Adrián Annus (* 28. jún 1973, Segedín, Maďarsko) je bývalý maďarský atlét, ktorý sa venoval hodu kladivom. Osobný rekord má 84,19 m z 10. júla 2003.
Vrcholové podujatia.
Atény 2004.
Na Letných olympijských hrách 2004 v Aténach získal v disciplíne hod kladivom zlatú medailu za výkon 83,19 m. Podľa Medzinárodného olympijského výboru, Adrián Annus na dvoch posúťažných dopingových kontrolách (18. a 22. august 2004) nemal rovnaký steroidový profil, čo svedčí o tom, že vzorky, ktoré odovzdal nepochádzajú od neho. Zlatú medailu získal dodatočne Japonec Kódži Murofuši.
Eunice Jepkorirová

 
 
 
Eunice Jepkorirová (* 17. február 1982, Eldama Ravine, Keňa) je kenská atlétka, ktorá sa venuje behu na 3 000 metrov stíplčejs.
Vrcholové podujatia.
Peking 2008.
Na Letných olympijských hrách 2008 v Pekingu získala v disciplíne behu žien na 3 000 metrov stíplčejs striebornú medailu časom 9:07,41. Utvorila nový kontinentálny rekord.
Róbert Fazekas

 
 
 
 
Róbert Fazekas (* 18. august 1975, Szombathely) je maďarský atlét, ktorý sa venuje hodu diskom.
Vrcholové podujatia.
Atény 2004.
Na Letných olympijských hrách 2004 v Aténach získal zlatú medailu. Pre podozrenie z dopingu mu medailu vzali. Pri dopingovej kontrole nebol schopný odovzdať požadovanú vzorku moču a navyše miestnosť bez vysvetlenia opustil. Podľa Fazekasa, sa k nemu dopingoví komisári správali vulgárne a snažili sa mu prezerať konečník, aby zistili, či tam nemá ukrytú cudziu vzorku moču.
Veronica Campbellová-Brownová

 
 
 
 
 
 
 
 
Veronica Campbellová-Brownová, za slobodna známa pod menom Veronica Campbellová (* 15. máj 1982, Trelawny, Jamajka) je jamajská atlétka, ktorá sa venuje behu na 100 a 200 metrov. Je päťnásobnou olympijskou medailistkou.
Jacob Markström

Jacob Markström (* 31. januára 1990, Gälve, Švédsko) je švédsky hokejista hrajúci na poste brankára v tíme New Jersey Devils
Klubový hokej.
12. mája 2008 podpísal Markström dvojročný kontrakt s tímom Brynäs IF. O pár mesiacov neskôr si ho z 31. miesta NHL Draftu 2008 vybral tím Florida Panthers ako svoju prvú voľbu v drafte. 
Na Floride pôsobil od roku 2010 do roku 2014, potom bol vymenený do Vancouveru Canucks za legendárneho Roberta Luonga. V organizácii "kosatiek" pôsobil až do roku 2020. Stal sa neobmedzeným voľným hráčom a nový kontrakt v hodnote 6 mil. amerických dolárov mu ponúkol kanadský tím Calgary Flames. 
Medzinárodný hokej.
Jacob Markström reprezentoval Švédsko na Majstrovstvách sveta v ľadovom hokeji hráčov do 18 rokov v roku 2008 v Kazani a na Majstrovstvách sveta v ľadovom hokeji hráčov do 20 rokov v roku 2009, kde bol vyhlásený direktoriátom IIHF za najlepšieho brankára turnaja. V roku 2016 bol vyhláseného za jedného z troch najlepších hráčov Švédska na Majstrovstvách sveta.-
Capability management

Capability management (v preklade: "manažment schopnosti, potenciálny manažment"), je manažment, ktorého úlohou je vyvážiť ekonomickú situáciu a postavenie podniku na trhu v zmysle pružného reagovania na súčasné operatívne požiadavky použitím súčasnej i budúcej kapacity, resp. vybavenia, pričom prioritnou snahou je dospieť k určitým strategickým cieľom spoločnosti, neodmysliteľne tiež s využitím schopností, nadania a talentu manažérov a celej personálnej sféry firmy. Zavádza inovácie a napomáha pri rozhodovaní a modelovaní podnikovej stratégie. Prioritne tento manažment je zodpovedný za budovanie a rozvíjanie kapacity za cieľom rozvoja a dosahovania požadovaných výsledkov.
Tento manažment je zameraný na vybudovanie a ďalšie rozvíjanie ľudského potenciálu. Využíva sa najmä na rýchle a bezpečné dodávanie projektov, návrhov a plánov kompetentným osobám. Docielia sa tak neobvyklé a pozoruhodné výsledky.
Nadanie (), schopnosť manažéra. Existuje mnoho definícií nadania. Bežne sa nadanie chápe ako súbor vlastností a schopností, ktoré manažérovi umožňujú podávať výnimočné výkony v niektorej oblasti činnosti.
Enkaustika

Enkaustika je maliarska technika, pri ktorej sa ako farbiace médium používa roztavený farebný vosk.
Nástrojom na maľovanie sú rozohriate kovové paličky, alebo špeciálne vyhrievané perá, prípadne tzv. enkaustické žehličky.
Metóda farbenia je známa už z čias 100 – 300 rokov p.Kr., tzv. fajjúmskych portrétov z Egypta. V staroveku sa používal včelí vosk zmiešaný s farebnými pigmentami a práškovým kovom. Roztavený vosk sa nanášal na pripravený drevený podklad. Dnes sa používajú syntetické farebné vosky, alebo podomácky zafarbené vosky pomocou práškového pigmentu. Vosk sa nanáša na papier, drevo, plátno a iné podklady. Nástrojom je hlavne enkaustické pero s elektrickou vyhrievacou špirálou, s meniteľnými nadstavcami. Iným spôsobom je predhrievanie vosku v mištičkách alebo priamo na vyhrievanej kovovej doske, ohrievanie teplovzdušnou pištoľou, maľovanie žehličkou a pod. Vytvorený obraz je stály a relatívne odolný.
Materiálový manažment

Materiálový manažment "(materiálové hospodárstvo, angl. materials management)" je manažment, resp. odbor logistiky, ktorý sa zaoberá hmotnými komponentmi zásobovacieho reťazca (materiálom). Zahŕňa všetky činnosti, ktoré súvisia s jeho obstaraním v požadovanej kvalite, kvantite, dopravením na správne miesto a v správny čas tak, aby bol zabezpečený plynulý priebeh podnikového transformačného procesu. Materiálový manažment riadi všetky druhy materiálov v organizácii, získavanie náhradných dielov a substitútov, kontrolu kvality nákupu, zoradenia dielov a štandardy spojené s objednávkou, dopravou a skladovaním uvedených dielov.
Materiálový manažment je neoddeliteľnou súčasťou celkového logistického procesu. Ovplyvňuje schopnosť podniku konkurovať, rovnako ovplyvňuje aj úroveň zisku, ktorý je podnik schopný dosiahnuť. Zlé rozhodnutia v oblasti materiálového manažmentu môžu mať za následok horšiu efektivitu odberateľského cyklu. Jeho význam vzrastá, pretože musí reagovať na nové podmienky ekonomiky, ktorej určujúcim faktorom je trh.
Podporuje evidenciu a riadenie procesov zaoberajúcich sa vykonávaním logistických činností s prepojením na centrálny nákup, je prepojený s logistickým manažmentom, ktorý zahŕňa tieto činnosti:
Cody Hodgson

 
 
 
Cody Hodgson (* 18. február 1990, Toronto, Ontario, Kanada) je bývalý kanadský hokejový útočník, naposledy hráč tímu Milwaukee Admirals v AHL. Medzi rokmi 2010 - 2016 pôsobil v NHL v tímoch Vancouver Canucks, Buffalo Sabres a Nashville Predators, než kvôli chorobe predčasne ukončil kariéru ako 26-ročný. V januári 2024 sa vrátil k hokeju po takmer osemročnej prestávke, ale stihol nastúpiť len k trinástim súťažným zápasom, než sa mu vrátili symptómy choroby a bol nútený kariéru opätovne prerušiť.
Klubový hokej.
Cody Hodgson bol draftovaný v roku 2008 z celkového 10. miesta tímom Vancouver Canucks. V kanadskom mužstve odohral dve sezóny, než ho vedenie klubu v priebehu sezóny 2011/12 vymenilo do Buffala Sabres. V novom prostredí sa mu podarilo naplno etablovať do najlepšej hokejovej ligy sveta, sezóna 2013/14 bola dokonca jeho najúspešnejšou v kariére, v 72 zápasoch strelil 20 gólov a pridal 24 asistencií.
V ročníku 2015/16 prestúpil do Nashvillu Predators, ale v tom období ho už dobiehali zdravotné problémy, pre ktoré stratil miesto v NHL a na konci sezóny ohlásil koniec hokejovej kariéry.
V januári 2024 sa dohodol na skúšobnom kontrakte s Milwaukee Admirals, k hokeju sa vrátil po ôsmich rokoch. Odohral trinásť zápasov, v ktorých strelil šesť gólov a na ďalšie dva prihrával. V apríli 2024 oznámil, že definitívne vešia korčule na klinec.
Reprezentačný hokej.
Cody Hodgson reprezentoval Kanadu na majstrovstvách sveta hráčov do 18 rokov v roku 2008, ktoré sa konali v Kazani. Kanada tam získala zlatú medailu a Cody Hodgson bol najproduktívnejším hráčom turnaja a zároveň mal zo všetkých hráčov aj najviac asistencií. Na prelome rokov 2008 a 2009 sa zúčastnil aj majstrovstiev sveta hráčov do 20 rokov v Ottawe, na ktorom tiež Kanada získala zlato a Cody bol opäť najproduktívnejším hráčom turnaja a hráčom s najväčším počtom asistencií. Bol menovaný aj do All-star tímu turnaja.
Za seniorskú reprezentáciu Kanady štartoval na majstrovstvách sveta 2014, ktoré sa konali v Bielorusku. Na turnaji patril medzi najlepších hráčov krajiny javorového listu, v ôsmich zápasoch nasúkal šesť gólov a pridal dve asistencie.
Diaľnica A952 (Nemecko)

Diaľnica A952 () je 4,5 kilometra dlhá diaľnica v nemeckej spolkovej krajine Bavorsko. Smeruje z diaľničnej križovatky Starnberg po výjazd pri obci Percha. Tu sa diaľnica končí a cesta ďalej pokračuje ako spolková cesta číslo 2.
Diaľnica A864 (Nemecko)

Diaľnica A864 () je 6 kilometrov dlhá nemecká diaľnica, ktorá je odbočkou z diaľnice A81 do mesta Donaueschingen.
Workoholix

Workoholix je EP skupiny Plus Mínus.
Scéna.
Koncom roku 2000 z kvinteta Plus Mínus odišiel pôvodný spevák Cibi. Jeho náhradníkom sa stal Gza. Skupina nahrala EP celé v angličtine, je to zároveň posledná nahrávka, kde sa objavujú gitaristi Lochy a Robo.
Diaľnica A861 (Nemecko)

Diaľnica A861 () je 4,3 kilometra dlhá odbočka z diaľnice A98 na švajčiarske hranice v meste Rheinfelden.
Diaľnica A831 (Nemecko)

Diaľnica A831 () je 2,3 kilometra dlhá diaľnica v Nemecku, ktorá plní funkciu diaľničného privádzača z mesta Stuttgart na diaľnicu A8.
Do roku 2009 nemala diaľnica v teréne jednotné označenie. Na začiatku trasy bývala označovaná ako spolková cesta 14, ďalej ako časť diaľnic A8 a A81. Po výmene dopravného značenia v roku 2009 došlo k náprave a k definitívnemu označeniu tohto ťahu číslo 831.
Najvyšší čas (2006)

Najvyšší čas je druhý štúdiový album skupiny Plus Mínus.
Popis.
Svoj prvý album vydali Plus Mínus už v roku 2000. Na nový album (príznačne pomenovaný) sa čakalo teda 6 rokov, medzitým skupina spievala v angličtine a zostava sa párkrát zmenila. V roku 2006 sa skupina vrátila ku slovenčine (okrem dvoch piesní) a nahrala nový album.
Žánrovo je tu odklon od pop punku prezentovanom na albume 133, namiesto toho tu skupina kombinuje punk a post-hardcore.
Zoznam skladieb.
Po piesni Cháron nasleduje skrytá skladba. Skupina uvádza, že album má 13 základných skladieb, 13 minútovú pauzu a 13 sekundovú pieseň na konci, v skutočnosti však celá pieseň trvá o niečo dlhšie.
Diaľnica A672 (Nemecko)

Diaľnica A672 () je diaľnica v Nemecku. Plní funkciu diaľničného privádzača z mesta Darmstadt na diaľnice A5 a A67. So svojou dĺžkou 3 kilometre patrí medzi najkratšie diaľnice v krajine.
Diaľnica A671 (Nemecko)

Diaľnica A671 () je nemecká diaľnica, ktorá smeruje z mesta Wiesbaden cez Mainz až ku mestu Ginsheim. Na svojej trase sa križuje s diaľnicami A60 a A66.
Bradlo (útvar)

Bradlo je geomorfologicky významný útvar tektonického pôvodu. Geomorfologicky sa prejavujú ako eróziou vypreprarované tvrdoše.
Klasifikácia.
Staršie členenia rozlišovali netektonické teda väčšinou geologicky pomerne mladé štruktúry ako sú napr. rify, olistolity, bloky v zosuvoch) a tektonické typy bradiel. "Bradlá švajčiarskeho typu" je označenie pre príkrovové trosky. V nemeckej literatúre sa pre ne používa termín "klippe" - útes. Moravský typ bradiel tvoria šupiny v čelách príkrovov, známe sú napríklad z ždánickej jednotky flyšového pásma Karpát. Bradlá pieninského typu sú chápané ako od svojho podkladu tektonicky oddelené šošovky jurských a spodnokriedových karbonátov so vztýčenými až prevrátenými vrstevným sledom, viazané na bradlové pásmo. V minulosti sa vyčleňovalo viacero typov, napr. rudinský, vršatecký, a v užšom zmysle i samostatný pieninský.
Novšie návrhy klasifikácie bradiel, sú založené nielen na základe spôsobu ich vzniku ale aj pozície v prostredí. Podla spôsobu vzniku sa rozlišuje primárne (oddelené tektonicky) a sekundárne bradlá (erózne, gravitačné a tie, ktoré vznikli pričinením ľudí). Ak je ich vrstvovitosť rovnobežná s povrchom bradlá vytvárajú plošné skupiny (napr. príkrovové trosky), ak majú vztýčenú polohu sú zoradené v radoch.
Pôsobením jedného alebo viacerých týchto faktorv znikajú geomorfologické objekty ako platá, „jašteričie“ chrbty, olistolity a olistoplaky, prípadne ich skupiny, brachyklinály („rebrá“), stolové a svedecké hory, „korytnačie“ chrbty, skalné veže a ihly (resp. mogoty) a kozie chrbty (kvesty). Tvar bradiel môže byť pozmenený aj činnosťou človek, známe „otesance“.
5768 Pittich

(5768) Pittich je planétka, ktorú fotograficky objavil Edward Bowell v noci 3./4. októbra 1986 na observatóriu Anderson Mesa (Lowell Observatory) v Arizone. Je pomenovaná po slovenskom astronómovi Eduardovi M. Pittichovi.
Objav a pomenovanie.
Planétka sa v čase objavu nachádzala v severozápadnej časti súhvezdia Baran ("Aries"), iba 38' juhovýchodne od jasnej hviezdy formula_1 Ari (Hamal, +2,0 mag), mala zdanlivú fotografickú jasnosť +17,2 mag a bola 38. planétkou objavenou v prvej polovici októbra 1986. Svedčí o tom aj jej predbežné označenie 1986 TN1, ktoré dostala krátko po objave. Planétka bola na observatóriu Anderson Mesa pozorovaná iba v 2 nociach a celkovo boli zmerané 4 pozície, neskôr zaslané do MPC. Naposledy bola planétka pozorovaná v noci 4./5. novembra 1986. Očíslovanie planétky bolo zverejnené v cirkulári MPC č. 22802 vydanom dňa 29. novembra 1993.
Planétka je pomenovaná po pracovníkovi Astronomického ústavu SAV v Bratislave Eduardovi M. Pittichovi (nar. 1940), ktorý pracuje v oblasti dynamiky a vývoja komét a zaoberá sa pohybmi prachových častíc po heliocentrických dráhach ovplyvnených tlakom žiarenia. Zaslúžil sa o vybudovanie Astronomického a geofyzikálneho observatória v Modre-Pieskoch a je tiež známy ako autor populárno-vedeckých kníh. Meno planétky sa stalo oficiálnym po zverejnení v cirkulári MPC č. 27460 vydanom dňa 1. júla 1996 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 355 mil. km po takmer kruhovej dráhe s dobou obehu 3,66 roku (1336 dní). K Zemi sa približuje na minimálnu vzdialenosť 187 mil. kilometrov a jej veľkosť je odhadovaná na 10 km.
Puerta de Europa

Puerta de Europa alebo Torres KIO sú administratívne výškové budovy - dvojičky v Madride.
Boli navrhnuté americkými architektmi Philipom Johnsonom a Johnom Bugreem, a vybudované spoločnosťou Fomento de Construcciones y Contratas na objednávku z roku 1996 spoločnosti Kuwait Investment Office (odtiaľ jej pôvodné meno "Torres KIO" alebo "KIO Towers"). Každá z budov je vysoká 115 m s náklonom 15°. Veže sú umiestnené v blízkosti železničnej stanice "Chamartín" na strane autobusovej stanice "Plaza Castilla", severne od "Paseo de la Castellana" a v blízkosti Cuatro Torres Business Area.
Po finančných problémoch bol investor KIO nútený budovy predať. Ich novými vlastníkmi sú banka Caja Madrid a realitná spoločnosť Realia Bussines, S.A. (vlastnená bankou Caja Madrid).
Accounting management

Accounting management môže byť:
Oscar

Oscar môže byť:
OSCAR môže byť:
Marketingový manažment

Marketingový manažment (iné názvy: manažment marketingu, manažérstvo marketingu, riadenie marketingu) je (podľa Kotlera) proces plánovania a vykonávania koncepcie, tvorby cien, propagácie a distribúcie myšlienok, tovaru a služieb s cieľom uskutočňovať výmenu, ktorá uspokojí ciele jednotlivca aj organizácií.
Marketingový manažment tvorí premostenie medzi trhom a podnikom. Plní 4 základné funkcie:
Medzi mark. manažérov patria: manažéri predaja, obchodný personál, výkonní reklamní pracovníci, pracovníci pri podpore predaja, výskumníci trhu, výrobkoví manažéri, cenoví špecialisti a ostatní
Filozofie marketingového manažmentu.
Filozofie marketingové manažmentu (marketingu) sa časom vyvíjali:
Stáčanie priamky apsíd

Stáčanie priamky apsíd alebo stáčanie periapsidy (v prípade, že ide o apsidovú priamku telesa obiehajúceho okolo Slnka, hovorí sa o stáčaní perihélia) je pohyb eliptickej obežnej dráhy kozmického telesa v priestore. Priamka apsíd je priamka prechádzajúca apsidami obežnej dráhy telesa, čiže jeho najbližším a najvzdialenejším bodom od centrálneho telesa. Táto priamka sa v dôsledku dráhových porúch a zakrievenia časopriestoru otáča, čo znamená, že apsidy menia v priestore svoju polohu. 
Stáčanie priamky apsíd planét slnečnej sústavy bolo objavené najprv u Merkúra, u ktorého je tento pohyb najvýraznejší. Bod perihélia Merkúra sa za jedno storočie posunie o 9 minút, 34 sekúnd. U všetkých planétach prebieha stáčanie perihélia v prográdnom smere, čiže v smere ich obehu okolo Slnka.
Ivano Brugnetti

 
 
 
Ivano Brugnetti (* 1. september 1976, Miláno, Taliansko) je taliansky atlét, ktorý sa venuje chodeckým disciplínam. Z olympijských hier má jednu medailu.
Stefano Baldini

 
 
 
 
 
Stefano Baldini (* 25. máj 1971, Castelnovo di Sotto) je taliansky atlét, ktorý sa venuje maratónskemu behu. Je olympijský víťaz z Atén 2004.
Vykonanie

Vykonanie (vykonávanie) môže byť:
Vrstva (filozofia)

Predstava vrstvy alebo pojem vrstvy plní vo filozofii dôležitú funkciu, napr. v ponímaní skutočnosti ako poriadku vrstiev bytia – trebárs u Aristotela, ktorý rozlíšil päť vrstiev: 
V takejto alebo podobnej podobe sa ontologické učenie/teória vrstiev zachovalo až do súčasnej filozofie. Pojem vrstvy sa výdatne používa aj pri filozofickej a špeciálnovednej reflexii spoločnosti, osobnosti a pod.
Manažment zručností

Manažment zručností (iné názvy manažment zručnosti, riadenie zručností/zručnosti; angl. skill(s) management) 
je zdokonaľovanie manažérskych zručností, ktoré vychádzajú z potreby praxe riadiť ľudí čo najefektívnejšie. Základnou myšlienkou je zlepšiť spôsobilosť pre riadenie.
Sociálne podnikanie

Sociálne podnikanie alebo spoločenské podnikanie (angl. social entrepreneurship) je podnikanie, ktorého primárnym cieľom nie je zisk, ale širšie spoločenské poslanie (trvalé riešenie sociálneho problému).
Je to pojem, s ktorým sa v posledných rokoch stretávame čoraz častejšie. Jeho význam sa zvyšuje s postupným uvedomovaním si dôležitosti integrácie znevýhodnených skupín do spoločnosti.
Zámok Commercy

Zámok Commercy je významná baroková stavba v rovnomennej obci v departemente Meuse, región Lotrinsko.
zámok vybudoval princ Karol Henrich Lotrinský z Vaudémontu zo stredovekého hradu. Patriac do grófstva Saarbrücken prešiel začiatkom 18. storočia definitívne do vlastníctva vojvodov z Lotrinska. Jeho fasáda pripomína zámok Lunéville.
Grófstvo

Grófstvo môže byť:
Zámok Vaux-le-Vicomte

Zámok Vaux-le-Vicomte je francúzsky barokový zámok, ktorý leží asi východne od Melunu v strednom Francúzsku.
Zámok vybudovali v rokoch 1656 až 1661, na podnet francúzskeho ministra financií Nicolasa Fouqueta, architekt Louis Le Vau, maliar interiérovej výzdoby Charles Le Brun (za účasti Pierra Mignarda a Pierra Pugeta) a záhradný architekt André Le Nôtre.
Zdroj.
Vírivý prúd

Vírivé prúdy alebo Foucaultove prúdy sú uzavreté elektrické prúdy, ktoré sú indukované zmenou magnetického toku vo vodivých telesách (napr. pohybom v magnetickom poli).
Kovové časti sú vlastne vodičom s veľkým prierezom, v ktorom sa indukované prúdy tvoria v plochách kolmých na smer φ. V týchto plochách majú indukované prúdy tvar uzavretých kriviek (odtiaľ názov „vírivé“ prúdy). Veľkosť vírivých prúdov je závislá od veľkosti kovového predmetu, merného odporu a rýchlosti zmeny. Ak sú vírivé prúdy vyvolané pohybom vodiča v magnetickom poli, podľa Lenzovho zákona, tento pohyb brzdia. Vírivé prúdy veľmi rýchlo zanikajú a menia sa na teplo.
Dachau

Dachau je nemecké mesto ležiace v Bavorsku, asi 20 km severne od Mníchova. Mesto tvorí historické centrum s hradom z 18. storočia. Mesto má 46 914 obyvateľov (2016).
Názov mesta je spojený s prvým koncentračným táborom, založeným nacistami 20. marca 1933. Dnes je na mieste tábora sprístupnený pamätník.
Zámok Nantes

Zámok Nantes, vo Francúzsku známy ako "Château des ducs de Bretagne", je rozsiahly a silno opevnený zámok v Nantes, na pravom brehu rieky Loiry, ktorá zásobuje jeho vodnú priekopu vodou.
Od 13. storočia bol rezidenciou bretónskych vojvodov a od 16. storočia francúzskych kráľov v Bretónsku.
V roku 1840 bol zámok ako historický monument zaradený medzi chránené pamiatky.
Modena

Modena je mesto v Taliansku, ktoré sa nachádza v Pádskej nížine v provincii Modena v regióne Emilia-Romagna. V roku 2007 malo mesto 179 937 obyvateľov (31. decembra 2007).
Modena je historické mesto známe ako sídlo biskupa. Je známe aj výrobou automobilov, pretože v meste majú továrne známe talianske značky ako Ferrari, De Tomaso, Lamborghini, Pagani a Maserati. V roku 1175 bola v meste založená univerzita. V meste je známa aj výroba balzamikového octu.
Medzi významné a navštevované pamiatky patrí Dóm, ktorý je spolu so zvonicou Torre Civica a námestím Piazza Grande, zapísaný do zoznamu Svetového dedičstva UNESCO.
Palais des ducs et des États de Bourgogne

Palais des ducs (et des États) de Bourgogne (doslova "Palác burgundských vojvodov a stavov/Burgundský vojvodský a stavovský palác") je palác v Dijone, ktorý bol sídlom burgundských vojvodov a teraz v nom sídli dijonská radnica a múzeum.
Najstaršia časť paláca bola postavená v 14. a 15. storočí. Ďalšie časti boli pristavované a upravované od 17. až do 19. storočia. Preto je tu skombinovaných niekoľko umeleckých slohov. Najvýznamnejšie sú gotika, renesancia a klasicizmus.
Zámok Vincennes

Zámok Vincennes sa nachádza v meste Vincennes na juhovýchodnom okraji Paríža.
Spolu so zámkom Louvre je jedným z najdôležitejších zámkov v dejinách Francúzska. Jeho donjon s výškou 52 metrov je najvyššia opevnená stredoveká budova v Európe.
Poloha.
Stavba sa nachádza v blízkosti hlavného mesta, asi 8 km od Île de la Cité. Na rozdiel od väčšiny hradov sa nenachádza na kopci, ale na rovine. Nie je v blízkosti rieky, len pri malom potoku.
V stredoveku, v čase výstavby, bolo miesto pokryté lesom. Od devätnásteho storočia je oblasť okolo hradu zastavaná. Z pôvodného lesa ostal len lesopark Bois de Vincennes.
Architektúra.
Táto pevnosť bola koncipovaná skôr ako sebestačné opevnené sídlo pre panovníka a sprievod, než ako štandardný hrad. Obdĺžnikový priestor o rozmeroch 330 x 175 metrov bol obohnaný múrom. V hradbách boli tri brány a šesť veží. Donjon pretína jednu stranu hradieb, vnútri opevnenia boli obytné, hospodárske a vojenské budovy a tiež kaplnka. Široká priekopa, opevnená brána a dva padacie mosty zaisťovali bezpečnosť samotného donjonu. Spodná časť slúžila ako sklad. Prvé a druhé poschodie boli vyhradené kráľovským apartmánom. Tri horné poschodia slúžili posádke a služobníctvu.
Názvy veží a brán:
Súčasnosť.
Zámok je od roku 1993 zaradený medzi historické pamiatky. Je pod správou Ministerstva kultúry a Ministerstva obrany. Od roku 1988 prebiehala postupná rozsiahla rekonštrukcia celého komplexu. V prípade veľkej povodne v Paríži je zámok alternatívnym sídlom francúzskeho prezidenta.
Hamás

Hamás () alebo po slovensky aj Hamas je palestínska islamistická a polovojenská organizácia, založená v roku 1987. V súčasnosti patrí medzi najvplyvnejšie palestínske politické hnutia a od júna 2007 má pod kontrolou celé Pásmo Gazy.
Názov "Hamás" znamená jednak "horlivosť", jednak je to skratka z – Islamské hnutie odporu.
Hamás bol založený na začiatku Prvej intifády v r. 1987 šejkom Ahmadom Jásínom, Abdom Azízom ar-Rantísím a "Mohammadom Tahom" z palestínskeho krídla egyptskej islamistickej organizácie Moslimské bratstvo. Spočiatku bol rodiaci sa "Hamás" podporovaný aj Izraelom, ktorý tak chcel s jeho pomocou oslabiť sekulárne nacionalistické OOP na čele s hnutím Fatah. V priebehu 90. rokov "Hamás" získal výraznú podporu obyvateľstva, pretože sa zameriaval na podporu sociálnych, zdravotných a vzdelávacích programov a mnohí Palestínčania ho začali vnímať ako pozitívnejšiu alternatívu k vládnucemu "Fatahu", ktorý bol stále viac vnímaný ako skorumpovaný a nedostatočne brániaci palestínske národné záujmy. V januári 2006 v palestínskych parlamentných voľbách "Hamás" vyhral nad "Fatahom", pričom získal 76 zo 132 kresiel v komore parlamentu. Rivalita medzi oboma hnutiami vyvrcholila násilnými stretmi v Pásme Gazy v júni 2007, po ktorých boli zvolení úradníci "Hamásu" vyhnaní zo Západného brehu Jordánu a ich pozície boli nahradené rivalmi z "Fatahu" a naopak, "Hamás" prebral úplnú kontrolu úradných inštitúcií v Pásme Gazy.
"Hamás" dlhodobo odmietal dvojštátne riešenie izraelsko-palestínskeho konfliktu a požadoval vytvorenie islamského palestínskeho štátu na celom území historickej Palestíny. Až v r. 2008 vedenie "Hamásu" vyhlásilo, že by bolo ochotné prijať palestínsky štát v hraniciach z r. 1967 a ponúklo Izraelu dlhodobé prímerie. 
"Hamás" už počas prvej intifády uskutočňoval násilné útoky, ktoré ale neboli zamerané proti civilistom, ale len proti izraelským bezpečnostným a vojenským silám. Od apríla 1993 do januára 2005 však polovojenské krídlo Hamásu, nazývané "Brigády Izz ad-Din al-Qassam", založené v r. 1992, uskutočnilo proti izraelským civilným cieľom množstvo samovražedných teroristických útokov, ktoré si vyžiadali stovky mŕtvych a zranených. Pri najväčšom z nich z 27. marca 2002 v meste Netanja zahynulo 30 ľudí. V súčasnosti už síce "Hamás" samovražedné útoky neuskutočňuje, stále však sporadicky útočí na vojenské ciele a jeho členovia odpaľujú z Pásma Gazy na územie Izraela podomácky vyrobené rakety "Qassám". Tie síce len málokedy spôsobovali úmrtia či škody na majetku, podľa Izraela sa však stali hlavným dôvodom pre rozsiahle bombardovanie a inváziu do Pásma Gazy z prelomu rokov 2008 a 2009. Odborníci však za touto vojensko akciou vidia predovšetkým snahu oslabiť "Hamás" a zbaviť ho moci v Pásme Gazy.
"Hamás" je za teroristickú organizáciu považovaný Kanadou, Európskou úniou, Izraelom, Japonskom a Spojenými štátmi, zatiaľ čo Austrália a Spojené kráľovstvo považujú za teroristické len jej paramilitantné krídlo "Brigády Izz ad-Din al-Qassam".
Association management

Association management (doslova "manažérstvo/manažment/riadenie asociácií/občianskych združení") je manažment asociácií (podľa terminológie slovenského práva by sme skôr povedali občianskych združení).
Tento manažment je špecifickým odvetvím manažmentu vďaka prostrediu, v ktorom pôsobí - prostredie asociácií. "Vlastníkmi" organizácie sú v prípade asociácií členovia platiaci členské. Asociácie sa spravujú a riadia prostredníctvom volenej správnej rady, iných riadiacich orgánov, komisií, výborov a podobne. Obyčajne správna rada vyberá, najíma a hodnotí riaditeľa/výkonného predsedu, ktorý je zodpovedný za každodenné riadenie spoločnosti a platí zamestnancov. Jeho úlohy sú veľmi podobné ako aj pri podnikovom manažmente.